pythainlp/thai-wiki-dataset-v3 huggingface dataset:
ฮาโดรซอร์ (วงศ์)

ฮาโดรซอร์ (ἁδρός, hadrós, "stout, thick"), หรือไดโนเสาร์ปากเป็ด เป็นวงศ์ของไดโนเสาร์ประเภทออร์นิทิสเกีย. กลุ่มนี้เป็นที่รู้จักกันในชื่อไดโนเสาร์ปากเป็ด เนื่องจากมีปากเหมือนเป็ด เช่นเอ็ดมอนโตซอรัส และพาราซอโรโลฟัสที่เป็นสัตว์กินพืชในยุคครีเทเชียสในทวีปเอเชีย, ยุโรป, แอนตาร์กติกา, อเมริกาใต้ และอเมริกาเหนือ. ไดโนเสาร์ที่อยู่ในกลุ่มนี้มีรูปร่างคล้ายๆ กัน. ฮาโดรซอร์แบ่งออกเป็นสองกลุ่มย่อย: แลมบีโอซอร์ (lambeosaurines)ที่มีหงอน และเซาโรโลฟัส (saurolophines). ไดโนเสาร์กลุ่มเซาโรโลฟัสมีขนาดใหญ่กว่า กลุ่มแลมบีโอซอร์.
=== อนุกรมวิธาน ===
ในตารางอนุกรมวิธานได้รวมถึงกลุ่มฮาโดรซอร์และกลุ่มย่อยของกลุ่มนี้
Family Hadrosauridae
* Subfamily Hadrosaurinae
* Subfamily Saurolophinae
* Subfamily Lambeosaurinae
* Dubious hadrosaurids
** Arstanosaurus
** Cionodon
** Diclonius
** Dysganus
** Mandschurosaurus
** Microhadrosaurus
** Orthomerus
** Pteropelyx
** Thespesius
** Trachodon


== อ้างอิง ==
== เว็บที่เชื่อมโยง ==
Timeline of hadrosaur research
UCMP Tree of Life
Trachodon
"Mummified" Dinosaur Discovered In Montana, National Geographic 2002
อัตลาเนอร์ซา

อัตลาเนอร์ซา เป็นกษัตริย์ชาวนิวเบีย ซึ่งปกครองระหว่าง 653 ถึง 640 ปีก่อนคริสตกาล เป็นผู้สืบทอดตำแหน่งผู้ปกครองจากกษัตริย์ทันทามานิ ซึ่งเป็นผู้ปกครองชาวนิวเบียพระองค์สุดท้ายของราชวงศ์ที่ยี่สิบแห่งอียิปต์แห่งอียิปต์
==  ประวัติ ==
พระองค์เป็นพระราชโอรสของกษัตริย์ทาฮาร์กา หรืออาจจะเป็นพระราชโอรสของกษัตริย์ทันทามานิ พระราชมารดาของพระองค์เป็นสมเด็จพระราชินีที่ไม่ทราบพระนาม แต่พระนามจบลงด้วย (...)ซัลคา พระองค์ได้ทรงอภิเษกสมรสกับพระขนิษฐาสองพระองค์คือ พระนางเยทูรอ กับพระนางคาลิเซต และพระมเหสีอีกพระองค์คือ พระนางมาโลทารัล ซึ่งอาจจะเป็นพระมารดาของกษัตริย์เซนคามานิสเคน และเพลตาเซน และมีชื่อของผู้หญิงที่สลักว่า ตาบา[...] ซึ่งสันนิษฐานว่าเป็นพระมเหสีอีกพระองค์
พระองค์เป็นที่รู้จักจากรูปสลักหินแกรนิตพระองค์ที่พบในวิหารที่เจเบล บาร์กาล มีแท่นบูชาที่ได้สลักพระนามของพระองค์ไว้ และในเมืองดองโกลาได้มีการค้นพบชิ้นส่วนของเสาโอบิลิกส์ที่มีพระนามของพระองค์อยู่ พระองค์ถูกฝังอยู่ในพีระมิดหมายเลข นูริ 20 ที่นูริ
== อ้างอิง ==
ราชวงศ์ที่ยี่สิบแห่งอียิปต์
แอมบิชันส์ (อัลบั้มวันโอเคร็อก)

แอมบิชันส์ (Ambitions) เป็นสตูดิโออัลบั้มชุดที่ 8 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 11 มกราคม ค.ศ. 2017 สำหรับฉบับภาษาญี่ปุ่นสังกัดค่ายเพลงญี่ปุ่นเอ-สเก็ตช์ และวันที่ 13 มกราคม ค.ศ. 2017 สำหรับฉบับอินเตอร์เนชันแนลสังกัดค่ายเพลงอเมริกัน ฟิลด์บายราเมน
เพลง "ออลเวส์คัมมิงแบ็ก" ได้ปรากฏในชุดโฆษณาโทรศัพท์ของเอ็นทีที โดโคโม หลังจากที่เซ็นสัญญากับค่ายเพลงฟิลด์บายราเมนเมื่อวันที่ 11 กันยายน ค.ศ. 2016 ทางวงก็ได้ปล่อยเพลง "เทกกิงออฟ" เป็นซิงเกิลแรกเมื่อวันที่ 16 กันยายน ซึ่งได้นำไปใช้เป็นเพลงประกอบภาพยนตร์ของญี่ปุ่นเรื่อง "มิวเซียม" ที่นำแสดงโดยชุน โอะงุริ ต่อด้วยซิงเกิลที่สอง "เบดรูมวอร์แฟร์" เมื่อวันที่ 18 พฤศจิกายน เพลง "ไอวอสคิง" เมื่อวันที่ 15 ธันวาคม และเพลง "วีอาร์" ในวันที่ 9 มกราคม ค.ศ. 2017
== รายการเพลง ==
== ชาร์ต ==
=== อัลบั้ม ===
=== ซิงเกิล ===
=== เพลงอื่น ๆ ที่ติดชาร์ต ===
==การรับรอง==
== อ้างอิง ==
อัลบั้มเพลงในปี พ.ศ. 2560
วันโอเคร็อก
นรภัทร วิไลพันธุ์

นรภัทร วิไลพันธุ์ (เกิด 23 ธันวาคม พ.ศ. 2540) ชื่อเล่น ไบร์ท เป็นนักแสดงและนายแบบชาวไทย สังกัดเดอะ วัน เอ็นเตอร์ไพรส์ เป็นที่รู้จักจากเพจ TU SEXY BOYมีผลงานเด่นอาทิ ดอกแก้วกาหลง,อสรพิษ และ ห้องสุดท้ายหมายเลข 6 โดยทั้งสามเรื่องแสดงคู่กับ นัตยา ทองเสน
== ประวัติ ==
นรภัทรเกิดเมื่อวันอังคารที่ 23 ธันวาคม พ.ศ. 2540 สำเร็จการศึกษาระดับชั้นมัธยมปลายที่โรงเรียนสวนกุหลาบวิทยาลัย รังสิต จากนั้นได้เข้าศึกษาต่อที่สถาบันเทคโนโลยีนานาชาติสิรินธร มหาวิทยาลัยธรรมศาสตร์ ซึ่งในขณะนั้นได้เป็นเดือน SIIT (ปัจจุบันได้ย้ายไปศึกษาคณะนิเทศศาสตร์ที่ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ)
นรภัทรมีผลงานแสดงเรื่องแรกคือ เราเกิดในรัชกาลที่ 9 เดอะซีรีส์ ต่อมาในปี 2560 รับบทพระเอกละครเรื่องแรก ดอกแก้วกาหลง จากนั้นรับงานแสดงต่อเนื่อง จนเกิดเป็นกระแสคู่ขวัญกับ นัตยา ทองเสน (เพลงขวัญ) นักแสดงร่วมค่ายที่ต่อมาได้แสดงละครคู่กันอีกสองเรื่องคือ อสรพิษ และ ห้องสุดท้ายหมายเลข 6
== ผลงานการแสดง ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่องวัน 31
{|class="wikitable" style = "text-align:center"
|-
! ปี !! เรื่อง !! บทบาท
|-
| rowspan = "1"| 2560 || ดอกแก้วกาหลง || ชิดตะวัน วรินทร์ญาดา
|-
| rowspan = "3" align="center"| 2561
| align = "center"| สายรักสายสวาท
| align = "center"| ธนา มหทรัพย์ (รับเชิญ)
|-
| หน้ากากแก้ว
| ดินแดน สินธร
|-
| สงครามนักปั้น
| นรภัทร วิไลพันธุ์ (ไบร์ท) (รับเชิญ)
|-
| rowspan = "1"| 2562 || หีบหลอนซ่อนวิญญาณ || ร.ต.ท.พรรษา วงศ์กุศล
|-
| rowspan = "1"| 2563 || อสรพิษ || เจ้าไชยะวงศ์ (อดีต) / สารัช (ปัจจุบัน)
|-
| rowspan = "2"| 2564 || เล่ห์ลวง || อรุษ เอื้อดำรงค์ (ฟิน)
|-
| ห้องสุดท้ายหมายเลข 6 || ยมทูตดาวเหนือ
|-
| rowspan = "2"| 2565 || พิษรักรอยอดีต (REVENGE) || ชโยดม (โช)
|-
| ใต้หล้า || หิรัญ เถากุหลาบ
|-
| rowspan = "1"| 2566 || ดวงใจจอมกระบี่ || หวังอี้เทียน
|}
=== ซีรีส์ ===
| rowspan = "1" align="center"| 2559 || เราเกิดในรัชกาลที่ ๙ เดอะซีรีส์ || ตอน ดุจแสงทองส่อง || ประชาชน || รับเชิญ
|-
| rowspan = "1" align="center"| 2561 || เมืองมายา Live || ตอน  เกมกลมายา || อนุธา นทีประเสริฐ (ไทม์) ||
|-
|}
=== ซิตคอม ===
| rowspan = "1" align="center"| 2563 || เป็นต่อ || ตอน ขุนทวงแค้น || ขุน (วัยรุ่น) || รับเชิญ
|-
|}
== รางวัล ==
== อ้างอิง ==
== แหล่งข้อมูลอื่น ==
บุคคลจากกรุงเทพมหานคร
บุคคลจากโรงเรียนสวนกุหลาบวิทยาลัย รังสิต
บุคคลจากคณะนิเทศศาสตร์ มหาวิทยาลัยกรุงเทพ
นักแสดงชายชาวไทย
นักแสดงละครโทรทัศน์ชายชาวไทย
นายแบบไทย
ยูทูบเบอร์ชาวไทย
นักแสดงชายชาวไทยในศตวรรษที่ 21
คริสต์ศาสนิกชนนิกายโปรเตสแตนต์ชาวไทย
บุคคลจากศาสนาพุทธที่เปลี่ยนไปนับถือศาสนาคริสต์
ผีดิบ

คำว่า "ผีดิบ" หมายถึง ศพที่ยังไม่ได้เผา อาจหมายถึง
ซอมบี
แวมไพร์
== อ้างอิง ==
อนาคอนดา 4 ล่าโคตรพันธุ์เลื้อยสยองโลก

อนาคอนดา 4 ล่าโคตรพันธุ์เลื้อยสยองโลก (อังกฤษ: Anacondas: Trail of Blood, Anaconda 4) เป็นภาพยนตร์สยองขวัญ สัญชาติสหรัฐ สร้างขึ้นเมื่อปี ค.ศ. 2009 กำกับโดยดอน อี. ฟอนเทิลรอย ภาพยนตร์เรื่องนี้เป็นภาพยนตร์ลำดับที่ 4 ของภาพยนตร์ชุด อนาคอนด้า ภาพยนตร์เรื่องนี้เป็นภาคต่อของ  แพร่พันธุ์เลื้อยสยองโลก และมีภาคต่ออีกคือ โคตรเคี่ยม ปะทะ อนาคอนด้า นำแสดงโดย ลินเดน แอชบี, คริสตัล อัลเลน, แดนนี มิดวินเตอร์, จอห์น รีส-เดวี่
==เนื้อเรื่องย่อ==
เมื่อเมอร์ดอช เศรษฐีผู้ทรงอำนาจที่กำลังจะเสียชีวิต ว่าจ้างหมอคนหนึ่งให้นำกล้วยไม้สีเลือดมาสกัดน้ำยาจากเกสรเพื่อทดลองกลับลูกงูอนาคอนดา เพียงข้ามคืนลูกงูก็ขยายร่างจนมีขนาดใหญ่โตเต็มวัย ก่อนที่จะเขมือบหมอผู้นี้เป็นอาหาร แล้วเลื้อยหนีหลุดออกไปจากห้องทดลอง เป็นหน้าที่ของ อแมนด้า นักสัตววิทยาด้านสัตว์เลื้อยคลาน ที่จะต้องกำจัดเจ้าอสูรร้ายตัวนี้ที่เธอมีส่วนร่วมในการสร้างมันขึ้นมา โดยนำทีมนักวิทยาศาสตร์หนุ่มสาวกลุ่มหนึ่งปะทะกับทีมนักล่าสุดโหดของเมอร์ดอชในการแย่งชิงกล้วยไม้สีเลือดกลับมาให้ได้ ก่อนที่เจ้างูยักษ์จะล่าพวกเขาทั้งสองฝ่ายจนหมดสิ้น ซึ่งเจ้าทายาทเลื้อยสยองโลกตัวนี้ดูเหมือนจะว่องไว และล่าตัวยาก และมันก็พร้อมที่จะมอบความตายไว้ทุกสถานที่ที่มันเลื้อยผ่าน
==นักแสดงนำ==
ลินเดน แอชบี รับบท แจ๊คสัน
คริสตัล อัลเลน รับบท ดร. อแมนด้า ฮาเยส
แดนนี มิดวินเตอร์ รับบท สก๊อตต์
จอห์น รีส-เดวี่ รับบท ปีเตอร์ "เจ.ดี" เมอร์ดอช
อะนา อูลารู รับบท ฮีเทอร์
อีมิล ฮอสตินา รับบท ยูจีน
คาร์ลิน สแตนซิว รับบท อเล็กซ์
อันคา แอนโดรน รับบท เว็นดี้
อเล็กซานดรูว์ โปโตแคนู รับบท โรแลนด์/ แพทริค
เคลาดิว แบรออท์ รับบท อาร์มอน
แดน บาดาเรา รับบท วาสลีน
ซอลตัน บูตัค รับบท ปีเตอร์ เรส์เนอร์
== อ้างอิง ==
== แหล่งข้อมูลอื่น ==
ภาพยนตร์สยองขวัญอเมริกัน
ภาพยนตร์ที่ออกฉายในปี พ.ศ. 2552
Anacondas: Trail of Blood

redirect อนาคอนดา 4 ล่าโคตรพันธุ์เลื้อยสยองโลก
ทัพเหล็กโค่นอํานาจ

ทัพเหล็กโค่นอํานาจ (Ironclad) เป็นภาพยนตร์สงคราม สัญชาติสหรัฐ สร้างขึ้นเมื่อปี ค.ศ. 2011 กำกับโดยโจนาธาน อิงก์ลิช นำแสดงโดย เจมส์ เพียวฟอย, ไบรอัน ค็อกซ์, เดเร็ค จาโคบี้, เคท มาร่า, พอล เกียมัตตี้, วลาดิเมียร์ คูลลิค
==เนื้อเรื่องย่อ==
เรื่องราวเกิดขึ้นประมาณปี ค.ศ. 1215 เมื่อเหล่าขุนนางที่มีอำนาจแห่งอังกฤษพยายามกดดันให้พระเจ้าจอห์นให้ลงนามในมหากฎบัตร “มหากฎบัตร” ที่มีเนื้อหากล่าวถึง สิทธิในการได้รับความคุ้มครองตามกฎหมายของเสรีชน ไม่ว่าบุคคลนั้นจะอยู่ในชนชั้นหรือวรรณะใดก็ตาม พระเจ้าจอห์นก็ได้รับปากว่าจะลงนามลงในกฏบัตรนั้น
แต่หลังจากนั้นไม่นาน พระเจ้าจอห์นผิดคำสัญญาและได้รวบรวมกองกำลังเพื่อที่จะกำจัดเหล่าคนที่ต่อต้านเขาและนำอังกฤษกลับมาอยู่ในการปกครองของเขาอีกครั้ง แต่กลุ่มต่อต้านก็ได้ยึดเอาปราสาทโรเชสเตอร์ สถานที่อันยิ่งใหญ่ที่กลายมาเป็นสัญลักษณ์ของการต่อสู้เพื่อความยุติธรรมและเสรีภาพ เป็นฐานที่มั่นในการต่อสู้กับกองกำลังของพระเจ้าจอห์น
==นักแสดงนำ==
เจมส์ เพียวฟอย รับบท โทมัส มาร์แชลล์
ไบรอัน ค็อกซ์ รับบท วิลเลียม ดอบิกนี
เดเร็ค จาโคบี้ รับบท เรจินัลด์ เดอ คอร์นิลล์
เคท มาร่า รับบท อิซาเบลล่า
พอล เกียมัตตี้ รับบท พระเจ้าจอห์น
วลาดิเมียร์ คูลลิค
ชาร์ลส์ แดนซ์ รับบท สตีเฟน แลงตัน
เจสัน เฟลมิง รับบท แบ๊คเก็ต
เจมี่ โฟร์แมน รับบท เจเดเดียห์ โคเทรอล
รายส์ แพร์รี่ โจนส์ รับบท วูล์ฟสแตน
==อ้างอิง==
==แหล่งข้อมูลอื่น==
ภาพยนตร์อเมริกัน
ภาพยนตร์สงครามที่สร้างจากเหตุการณ์จริง
ซาตีไฟบุ

35xxxv (อ่านว่า เทอร์ตีไฟฟ์ หรือ ซาตีไฟบุ) เป็นสตูดิโออัลบั้มชุดที่ 7 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 11 กุมภาพันธ์ ค.ศ. 2015 เป็นอัลบั้มแรกของวงที่ได้บันทึกเสียงที่ต่างประเทศ โดยเฉพาะในสหรัฐอเมริกา เพลง "ไมตีลองฟอล" ได้นำไปใช้เป็นเพลงประกอบภาพยนตร์ในปี ค.ศ. 2014 เรื่อง  เกียวโตทะเลเพลิง ในขณะที่เพลง "ฮาร์ตเอก" ได้นำไปใช้เป็นเพลงประกอบภาพยนตร์เรื่อง  คนจริง โคตรซามูไร สำหรับเพลง "ไมตีลองฟอล" ได้ขึ้นชาร์ตสูงสุดด้วยอันดับที่ 2 ในชาร์ตบิลบอร์ดเจเปนฮอต 100 และคงอันดับได้ถึง 17 สัปดาห์
เวอร์ชันลิมิตเตดของอัลบั้มพรีออเดอร์พร้อมด้วยดีวีดีการแสดงอะคูสติกของวง ซึ่งได้แก่เพลง "ไมตีลองฟอล" และเพลง "ดิซิชัน" ได้จำหน่ายหมดอย่างรวดเร็วก่อนสิ้นปี ค.ศ. 2014.
เมื่อวันที่ 28 กุมภาพันธ์ ค.ศ. 2015 อัลบั้มนี้ได้ขึ้นชาร์ตบิลบอร์ตท็อปฮีตซีกเกอส์ ด้วยอันดับที่ 11 ในสัปดาห์เดียวกัน อัลบั้มนี้ก็ได้ขึ้นชาร์ตบิลบอร์ดอินดีเพนเดนต์อัลบั้ม ด้วยอันดับที่ 43 แล้วได้ขึ้นชาร์ตบิลบอร์ดฮาร์ดร็อกอัลบั้ม ด้วยอันดับที่ 23 และไปถึงอันดับที่ 1 ในชาร์ตบิลบอร์ดเวิลด์อัลบั้ม
อัลบั้มนี้ในฉบับเนื้อเพลงภาษาอังกฤษได้ออกจำหน่ายในสหรัฐอเมริกาโดยค่ายเพลงวอร์เนอร์บราเธอส์เรเคิดส์ เมื่อวันที่ 25 กันยายน ค.ศ. 2015 โดยมีโบนัสแทร็กเพิ่มขึ้นมา 2 เพลง
== รายชื่อเพลง ==
== อ้างอิง ==
อัลบั้มเพลงในปี พ.ศ. 2558
วันโอเคร็อก
ฝ่าแผนนรก ซ้อนนรก

ฝ่าแผนนรก ซ้อนนรก (Along Came a Spider) เป็นภาพยนตร์แอคชั่นสัญชาติอังกฤษ ที่ออกฉายในปี ค.ศ. 2001 นำแสดงโดย มอร์แกน ฟรีแมน, โมนิก้า พ็อตเตอร์, ไมเคิล วินค็อตต์, เพเนโลปี้ แอน มิลเลอร์, ไมเคิล โมริอาตี้
==เนื้อเรื่องย่อ==
อเล็กซ์ ครอสส์ ตำรวจนักสืบต้องเล่นเกมกับแกรี่ คนร้ายลักพาตัวลูกสาววุฒิสมาชิกที่ลงมืออย่างอาจหาญและหลอกล่อให้อเล็กซ์เข้ามาจัดการคดีนี้ จุดประสงค์ที่แกรี่ต้องการไม่ใช่เงินค่าไถ่แต่ต้องการสร้างเหตุการณ์ให้เป็นข่าวไปอีกนาน ด้วยแผนที่วางมาอย่างละเอียดและมีเงื่อนงำโยงใย อเล็กซ์จึงต้องร่วมมือกับเจ้าหน้าที่ลับเจสซี่ ในการหยุดยั้งแกรี่ให้ได้ ทว่ายิ่งล้วงลึกถึงแก่นแท้ของแผนนรกนี้ อเล็กซ์ก็ยิ่งพบว่ามีบางสิ่งที่น่าสงสัยซ่อนอยู่
==นักแสดง==
มอร์แกน ฟรีแมน รับบท อเล็กซ์ ครอสส์
โมนิก้า พ็อตเตอร์ รับบท เจซซี แฟลนิแกลน
ไมเคิล วินค็อตต์ รับบท แกรี โซแนจี/สไปเดอร์
ดิลลัน เบเคอร์ รับบท ออลลี แม๊คอาร์เทอร์
มิกา บูเร็ม รับบท เมแกน โรส
บิลลี เบิร์ก รับบท เบ็น เดวิน
แอนทอน เยลชิน รับบท ดีมิทรี สตราโรดูบอฟ
เจย์ โอ แซนเดอร์ส รับบท ไคล์ เคร็ก
ไมเคิล โมริอาตี้ รับบท แฮงค์ โรส
เพเนโลปี้ แอน มิลเลอร์ รับบท อลิซาเบธ โรส
แอนนา มาเรีย ฮอร์สฟอร์ด รับบท วิกกี้
==อ้างอิง==
==แหล่งข้อมูลอื่น==
ภาพยนตร์อังกฤษ
ฟุสเซนี เดียบาเต

ฟุสเซนี เดียบาเต (Fousseni Diabaté; เกิดวันที่ 18 ตุลาคม ค.ศ. 1995) เป็นนักฟุตบอลชาวมาลี ปัจจุบันลงเล่นในตำแหน่งกองกลางตัวรุก ให้กับปาร์ติซาน สโมสรในเซอร์เบียนซูเปอร์ลีกา เขาเกิดในฝรั่งเศส แต่ลงเล่นให้กับทีมชาติมาลีในระดับเยาวชน
== สโมสรอาชีพ ==
เดียบาเต ลงเล่นให้กับชุดเยาวชนของสโมสร Rennais อยู่เจ็ดปี ก่อนที่จะย้ายไปสโมสร Reims ต่อมาเขาย้ายไปเล่นให้กับทีมสำรองของ Guingamp และย้ายไป Gazélec Ajaccio ในวันที่ 20 มิถุนายน ค.ศ. 2017 เขาลงเล่นนัดแรกให้กับ Gazélec Ajaccio เมื่อวันที่ 28 กรกฎาคม ค.ศ. 2017 นัดที่เสมอ Valenciennes 1–1 ในลีกเดอ
วันที่ 13 มกราคม ค.ศ. 2018 เดียบาเตย้ายไปสโมสรฟุตบอลเลสเตอร์ซิตี ด้วยค่าตัวที่ไม่เปิดเผย สองสัปดาห์ถัดมา เขาลงเล่นนัดแรกให้กับเลสเตอร์ในการแข่งขันเอฟเอคัพ รอบที่สี่ เขายิงสองประตู ช่วยให้เลสเตอร์เอาชนะปีเตอร์โบโรยูไนเต็ด 5–1
== ทีมชาติ ==
เขาลงเล่นหนึ่งนัดให้กับทีมชาติมาลีรุ่นอายุไม่เกิน 20 ปี ในการแข่งขันฟุตบอลโลกเยาวชน ค.ศ. 2015 นัดที่แพ้เซอร์เบีย 2–0 และได้ลงเล่น 5 นัดในฟุตบอลแอฟริกาเยาวชน ค.ศ. 2015 เขายังได้ลงเล่นให้กับทีมชาติรุ่นอายุไม่เกิน 23 ปี ในการแข่งขัน Toulon Tournament ค.ศ. 2016
== อ้างอิง ==
== แหล่งข้อมูลอื่น ==
FIFA Profile 
L'Equipe Profile
GFCA Profile 
บุคคลที่ยังมีชีวิตอยู่
นักฟุตบอลชาวมาลี
นักฟุตบอลทีมชาติมาลี
นักฟุตบอลชาวฝรั่งเศส
ชาวฝรั่งเศสเชื้อสายมาลี
ผู้เล่นในพรีเมียร์ลีก
ผู้เล่นสโมสรฟุตบอลกาเซแล็กอาฌักซีโย
ผู้เล่นสโมสรฟุตบอลเลสเตอร์ซิตี
กองกลางฟุตบอล
บุคคลจากจังหวัดแซน-แซ็ง-เดอนี
สภาประชาชนแห่งชาติ

สภาประชาชนแห่งชาติ  เป็นองค์กรรัฐที่มีอำนาจสูงสุดของสาธารณรัฐประชาชนจีน ประกอบด้วยสมาชิก 2,980 ในปี 2018 ซึ่งถือเป็นรัฐสภาที่มีจำนวนสมาชิกมากที่สุดในโลก
รัฐธรรมนูญสาธารณรัฐประชาชนจีนบัญญัติว่าสภาประชาชนแห่งชาติเป็นสภาเดี่ยวของประเทศ และมีอำนาจโดยพฤตินัยในการตรากฎหมายและตรวจสอบการทำงานของรัฐบาล, ศาลสูงสุด, คณะกรรมการพิเศษ, สำนักงานอัยการสูงสุด, คณะกรรมาธิการการทหารส่วนกลาง ตลอดจนเลือกสรรแต่งตั้งเจ้าหน้าที่ระดับสูงของรัฐ การผ่านมติในเรื่องต่าง ๆ ต้องได้รับเสียงเห็นชอบไม่น้อยกว่าสองในสามของสมาชิกทั้งหมด สื่อมวลชนนอกประเทศจีนแผ่นดินใหญ่เรียกสภาแห่งนี้ว่าเป็น "ตรายาง" โดยพฤตินัยของพรรคคอมมิวนิสต์แห่งประเทศจีน
สภาประชาชนแห่งชาติจัดการประชุมใหญ่ราวสองสัปดาห์ในแต่ละปีเพื่อผ่านร่างกฎหมายสำคัญ อย่างไรก็ตาม อำนาจของสภาถูกครอบงำโดยคณะกรรมาธิการสามัญประจำสภาประชาชนแห่งชาติ (NPCSC) ซึ่งประกอบด้วยสมาชิกสภาประชาชนแห่งชาติจำนวน 175 คน คณะกรรมาธิการนี้ทำหน้าที่เป็นเสมือนที่ประชุมชุดเล็ก เพื่อพิจารณาผ่านกฎหมายในยามที่ไม่อยู่ในช่วงการจัดประชุมใหญ่ประจำปี สมาชิกสภาประชาชนแห่งชาติได้รับอนุญาตให้ดำรงตำแหน่งในรัฐบาลและองค์กรอื่นของรัฐควบคู่กันในเวลาเดียวกัน
สมาชิกสภาประชาชนแห่งชาติมาจากการคัดเลือก ดำรงตำแหน่งวาระละห้าปี การจัดประชุมใหญ่ประจำปีจะจัดขึ้นทุกฤดูใบไม้ผลิ ซึ่งจะดำเนินต่อเนื่อง 10 ถึง 14 วันที่อาคารมหาศาลาประชาชน ซึ่งตั้งอยู่ทิศตะวันตกของจัตุรัสเทียนอันเหมินในกรุงปักกิ่ง สภาชุดแรกจัดประชุมเมื่อปี 1954 มีจำนวนสมาชิกเริ่มแรก 1,226 คน
== อ้างอิง ==
จ
สภาประชาชนแห่งชาติสาธารณรัฐประชาชนจีน
จ
จ
จ
เซนตร์นาอุชฟิล์ม

สตูดิโอภาพยนตร์วิทยาศาสตร์และภาพยนตร์เพื่อการศึกษากลาง (Центральная студия научно-популярных и учебных фильмов) หรือ เซนตร์นาอุชฟิล์ม (Центрнаучфи́льм (ЦНФ)) เป็นสตูดิโอภาพยนตร์สารคดีของสหภาพโซเวียต และรัสเซีย เป็นหนึ่งในสตูดิโอถ่ายทำสารคดีแนววิทยาศาสตร์ และ ภาพยนตร์ข่าวหลักของสหภาพโซเวียต มีที่ตั้งหลักที่กรุงมอสโก
== ชื่อในอดีต ==
1930 — โซยุซเทกซ์ฟิล์ม (Союзтехфильм)
1933—1940 — มอสเทกซ์ฟิล์ม (Мостехфильм)
1941—1944 — โวเยนเทกซ์ฟิล์ม (Воентехфильм)
1945—1966 — มอสนาอุชฟิล์ม (Моснаучфильм)
1967—2003 — เซนตร์นาอุชฟิล์ม (Центрнаучфильм)
2004—ปัจจุปัน — Centre of National Film (Центр национального фильма)
== ภาพยนตร์ที่มาจากค่ายนี้ ==

Khochu vsyo znat (1957 ภาพยนตร์ข่าว)
Tchaikovsky (1958)
Dersu Uzala (1961)
 The First Flight to the Stars.. (1961 ร่วมผลิตกับ CSDF)
Thailand, the rainy season (1976)
สเปซด็อก น้องหมาตะลุยจักรวาล  (2009)
== เครื่องอิสริยาภรณ์ที่ได้รับ ==
{|
|-
| 60px
| เครื่องอิสริยาภรณ์ดาวแดง (14 เมษายน 1944)
|-
| 60px
| เครื่องอิสริยาภรณ์เครื่องหมายแห่งเกียรติยศ (19 มกราคม 1983)
|-
|}
== แหล่งข้อมูลอื่น ==
Киностудия «Центр национального фильма» 
Фильмофонд киностудии Центрнаучфильм 
บริษัทภาพยนตร์ในประเทศรัสเซีย
บริษัทภาพยนตร์ในสหภาพโซเวียต
มีชี บัตชัวยี

มีชี บัตชัวยี-อาตุนกา (Michy Batshuayi-Atunga; เกิด 2 ตุลาคม ค.ศ. 1993) เป็นนักฟุตบอลอาชีพชาวเบลเยียม ปัจจุบันเล่นในตำแหน่งกองหน้าให้กับเฟแนร์บาห์แช และทีมชาติเบลเยียม
บัตชัวยีเริ่มต้นเส้นทางอาชีพกับสโมสร สต็องดาร์ลีแยฌ ในปี ค.ศ. 2011 ยิงได้ 44 ประตูจากการลงเล่น 120 นัด โดย 21 ประตูในเบลเจียนโปรลีก ฤดูกาล 2013–14 ช่วยให้เขาเป็นรองดาวซัลโวของฤดูกาล และได้รับรางวัลรองเท้าอีโบนี เขาย้ายไปมาร์แซย์ด้วยค่าตัว 4.5 ล้านปอนด์ และช่วยให้สโมสรผ่านเข้าไปถึงกุปเดอฟร็องส์ นัดชิงชนะเลิศ 2016 ต่อมาในเดือนกรกฎาคม ค.ศ. 2016 เขาเซ็นสัญญากับเชลซีด้วยค่าตัว 33 ล้านปอนด์ และช่วยให้เชลซีคว้าแชมป์พรีเมียร์ลีก ฤดูกาล 2016–17 ได้สำเร็จ
บัตชัวยียิงประตูแรกในนามทีมชาติในนัดที่เบลเยียมพบกับไซปรัสในเดือนมีนาคม ค.ศ. 2015 เขาเป็นหนึ่งในผู้เล่นที่พาเบลเยียมผ่านเข้าไปถึงรอบก่อนรองชนะเลิศในฟุตบอลชิงแชมป์แห่งชาติยุโรป 2016
== ทีมชาติ ==
บัตชัวยีสามารถเลือกลงเล่นให้กับทีมชาติสาธารณรัฐประชาธิปไตยคองโกได้ โดยมีเชื้อสายของบิดามารดา แต่ในเดือนมีนาคม ค.ศ. 2015 เขาเลือกลงเล่นให้กับทีมชาติเบลเยียม
เขาลงเล่นทีมชาตินัดแรกเมื่อวันที่ 28 มีนาคม ค.ศ. 2015 ในการแข่งขันฟุตบอลชิงแชมป์แห่งชาติยุโรป 2016 รอบคัดเลือก ในนัดที่พบกับไซปรัส โดยเป็นตัวสำรองลงมาแทนที่คริสตีย็อง แบนเตเก ในนาทีที่ 77 เขายิงประตูจากนอกกรอบเขตโทษโดยใช้เวลาเพียงสามนาที ช่วยให้เบลเยียมเปิดบ้านชนะไปได้ 5–0 เขาได้แข่งขันรอบสุดท้ายที่ประเทศฝรั่งเศส และได้ลงเล่นในรอบ 16 ทีมสุดท้าย นัดที่พบกับฮังการีที่ตูลูซในวันที่ 26 มิถุนายน เขาได้ประตูจากการจ่ายบอลของเอแดน อาซาร์ ช่วยให้เบลเยียมเอาชนะไปได้ 4–0
=== สถิติ ===
=== ประตูในนามทีมชาติ ===
== เกียรติประวัติ ==
=== สโมสร ===
เชลซี
พรีเมียร์ลีก: 2016–17
=== บุคคล ===
รางวัลรองเท้าอีโบนี: 2013–14
ผู้เล่นยอดเยี่ยมประจำเดือนของ UNFP: ตุลาคม 2015
== อ้างอิง ==
== แหล่งข้อมูลอื่น ==
Michy Batshuayi stats at the Royal Belgian Football Association website
บุคคลที่ยังมีชีวิตอยู่
บุคคลจากบรัสเซลส์
นักฟุตบอลชาวเบลเยียม
ผู้เล่นสต็องดาร์ลีแยฌ
ผู้เล่นออแล็งปิกเดอมาร์แซย์
ผู้เล่นสโมสรฟุตบอลเชลซี
ผู้เล่นสโมสรฟุตบอลบาเลนเซีย
ผู้เล่นโบรุสซีอาดอร์ทมุนท์
ผู้เล่นสโมสรฟุตบอลเบชิกทัชฌิมนัสติกคูลือบือ
นักฟุตบอลเฟแนร์บาห์แชสปอร์คูลือบือ
ผู้เล่นในลาลิกา
ผู้เล่นในลีกเอิง
ผู้เล่นในพรีเมียร์ลีก
ผู้เล่นในบุนเดิสลีกา
ผู้เล่นในซือเปร์ลีก
นักฟุตบอลทีมชาติเบลเยียม
กองหน้าฟุตบอล
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
ชาวเบลเยียมเชื้อสายสาธารณรัฐประชาธิปไตยคองโก
มัคซีมีลีอาน ฟิลลิพ

มัคซีมีลีอาน ฟิลลิพ (เกิดวันที่ 1 มีนาคม ค.ศ. 1994) เป็นนักฟุตบอลอาชีพชาวเยอรมัน ลงเล่นในตำแหน่งกองหน้าให้กับโบรุสซีอาดอร์ทมุนท์ในบุนเดิสลีกา
== สโมสรอาชีพ ==
ฟิลลิพเริ่มต้นเส้นทางอาชีพกับสโมสรกีฬาแฮร์ทาเบอร์ลิน ต่อมาในปี ค.ศ. 2008 เขาย้ายไปเข้าร่วมเทนนิสโบรุสเซียเบอร์ลิน
=== เอ็สเซ ไฟรบวร์ค ===
ในปี ค.ศ. 2012 ฟิลลิพเซ็นสัญญากับเอ็สเซ ไฟรบวร์ค ต่อมาวันที่ 5 เมษายน ค.ศ. 2014 เขาลงเล่นนัดแรกให้กับทีมชุดใหญ่ นัดที่พบกับเฟาเอฟเบชตุทการ์ทในการแข่งขันบุนเดิสลีกา โดยลงมาแทนที่ Felix Klaus ในนาทีที่ 90
=== โบรุสซีอาดอร์ทมุนท์ ===
วันที่ 7 มิถุนายน ค.ศ. 2017 ฟิลลิพเซ็นสัญญากับโบรุสซีอาดอร์ทมุนท์ด้วยสัญญา 5 ปีไปจนถึง ค.ศ. 2022 ค่าตัวโดยประมาณอยู่ที่ 20 ล้านยูโร พร้อมกับโบนัส Michael Zorc ผู้บริหารของดอร์ทมุนท์ กล่าวว่า ฟิลลิพเป็นผู้เล่นที่เก่งในหลาย ๆ ด้าน มีการยิงที่เฉียบคม และมีอนาคตที่แสนวิเศษ ฟิลลิพลงเล่นนัดแรกกับดอร์ทมุนท์เมื่อวันที่ 6 สิงหาคม ค.ศ. 2017 ในนัดที่เสมอบาเยิร์นมิวนิก 2-2 (แพ้จุดโทษ 6-7) ในเดเอฟเอล-ซูเปอร์คัพ โดยเขาลงมาแทนที่ Christian Pulisic ในนาทีที่ 90 และเป็นผู้ยิงจุดโทษคนที่สอง เขาลงเล่นเป็นตัวจริงนัดแรกเมื่อวันที่ 19 สิงหาคม ค.ศ. 2017 ในนัดที่ดอร์ทมุนท์บุกชนะว็อลฟส์บูร์ก 3-0 ต่อมาวันที่ 18 กันยายน ค.ศ. 2017 เขายิงประตูแรกกับดอร์ทมุนท์ในนัดที่เปิดบ้านเอาชนะเอฟเซเคิล์น 5-0 โดยในนัดนั้น เขายิงได้สองประตู และในวันที่ 26 กันยายน ค.ศ. 2017 เขาลงเล่นนัดแรกในยูฟ่าแชมเปียนส์ลีก นัดที่ดอร์ทมุนท์เปิดบ้านแพ้เรอัลมาดริด
== เกียรติประวัติ ==
=== สโมสร ===
เอ็สเซ ไฟรบวร์ค
ซไวเทอบุนเดิสลีกา: 2015–16
=== ทีมชาติ ===
เยอรมนี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2017
== อ้างอิง ==
== แหล่งข้อมูลอื่น ==
บุคคลที่ยังมีชีวิตอยู่
กองกลางฟุตบอล
นักฟุตบอลชาวเยอรมัน
นักกีฬาจากเบอร์ลิน
ผู้เล่นในบุนเดิสลีกา
ผู้เล่นเอ็สเซ ไฟรบวร์ค
ผู้เล่นโบรุสซีอาดอร์ทมุนท์
ถ้าฉันหายไป

ถ้าฉันหายไป (Skyline) เป็นซิงเกิลของเอิ๊ต-ภัทรวี ศรีสันติสุข วางจำหน่ายครั้งแรกในปี พ.ศ. 2561 แต่งเนื้อร้องโดย เพิ่มศักดิ์ พิสิษฐ์สังฆการ, สุดเขต จึงเจริญ และอนันต์ ดาบเพ็ชรธิกรณ์ ทำนองโดยภัทรวี ศรีสันติสุข, เพิ่มศักดิ์ พิสิษฐ์สังฆการ, สุดเขต จึงเจริญ และอนันต์ ดาบเพ็ชรธิกรณ์ และเรียบเรียงโดยเพิ่มศักดิ์ พิสิษฐ์สังฆการ ภายใต้สังกัดค่ายมิวซิกมูฟเรคคอร์ดส ในเครือมิวซิกมูฟ ออกจำหน่ายและมิวสิกวิดีโอเผยแพร่ครั้งแรกในวันที่ 20 กุมภาพันธ์ พ.ศ. 2561
== ผู้มีส่วนร่วมในการทำเพลง ==
เอิ๊ต ภัทรวี - ร้อง/กีตาร์/ทำนอง/เรียบเรียง
สุดเขต จึงเจริญ - เนื้อร้อง/ทำนอง
เพิ่มศักดิ์ พิสิษฐ์สังฆการ - เนื้อร้อง/ทำนอง/เรียบเรียง/โปรดิวเซอร์/เปียโน/อำนวยการผลิต/Mixed & Mastered/Lyrics Director/Executive Producer
อนันต์ ดาบเพ็ชรธิกรณ์ - เนื้อร้อง/ทำนอง
ทฤษฎี ศรีม่วง (โอ Jetset'er) - กีต้าร์ไฟฟ้า
พอพัฒน์ กิจไกรลาศ - กลอง
ต่อยศ จงแจ่ม (ป๊อก Zeal) - กีต้าร์เบส
สุธิติ ไชยสมุทร - Drums Sound Design/Session Drum Technician
== การตอบรับ ==
{|class="wikitable"
!align="left"|ชาร์ต (พ.ศ. 2561)
!align="center"|อันดับสูงสุด
|-
| align = "left"| แคตเรดิโอ ชาร์ตท็อป 30
| align = "center"| 15
|-
| align = "left"| Spotify Chart Thailand Daily Chart
| align = "center"| 4
|-
| align = "left"| EFM Top AirPlay 100
| align = "center"| 42
|-
|}
==อ้างอิง==
เพลงไทยสากล
เพลงป็อปไทย
เพลงในปี พ.ศ. 2561
ซิงเกิลในปี พ.ศ. 2561
เพลงของภัทรวี ศรีสันติสุข
เพลงที่ประพันธ์คำร้องโดยอนันต์ ดาบเพ็ชรธิกรณ์
เพลงที่ประพันธ์คำร้องโดยสุดเขต จึงเจริญ
เพลงที่ประพันธ์คำร้องโดยเพิ่มศักดิ์ พิสิษฐ์สังฆการ
เพลงบันทึกเสียงที่ผลิตโดยเพิ่มศักดิ์ พิสิษฐ์สังฆการ
ซิงเกิลในสังกัดมิวสิกมูฟเรคคอร์ดส
ซิงเกิลในสังกัดมิวสิกมูฟเอนเตอร์เทนเมนต์
เคลีก 2

เคลีก 2 (K League 2; K리그2) เป็นลีกฟุตบอลอาชีพของประเทศเกาหลีใต้ และเป็นลีกอันดับที่สองในระบบลีกฟุตบอลเกาหลีใต้ ปัจจุบันมีสโมสรฟุตบอลเข้าแข่งขันทั้งหมด 13 ทีม
== ประวัติ ==
เมื่อวันที่ 22 มกราคม ค.ศ. 2018 ได้เปลี่ยนชื่อลีกเป็น เคลีก 2
==สโมสร==
== ทำเนียบแชมป์แต่ละฤดูกาล ==
=== แชมป์แบ่งตามฤดูกาล ===
=== แชมป์แบ่งตามสโมสร ===
== ดูเพิ่ม ==
เคลีก
ระบบลีกฟุตบอลเกาหลีใต้
==อ้างอิง==
== แหล่งข้อมูลอื่น ==
Official K League website
 
การแข่งขันฟุตบอลในประเทศเกาหลีใต้
ฟุตบอลลีกระดับสอง
เคลีก
มหาลัญจกรของสหรัฐ

มหาลัญจกรสหรัฐ (Great Seal of the United States) เป็นตราที่ใช้รับรองเอกสารบางประเภทที่รัฐบาลกลางสหรัฐออก ใช้งานต่อสาธารณะเป็นครั้งแรกเมื่อ ค.ศ. 1782
ด้านหน้าของลัญจกรใช้เป็นตราอาร์มประจำชาติสหรัฐ ส่วนตัวลัญจกรเองนั้นใช้ในเอกสารอย่างหนังสือเดินทาง, เครื่องยศทหาร, ป้ายสถานทูต, และธงหลายแบบ เมื่อใช้เป็นตราอาร์ม ลัญจกรดวงนี้มีสีตามที่กำหนดไว้อย่างเป็นทางการ แต่เมื่อใช้ในเอกสาร มักเป็นขาวดำ
นับแต่ ค.ศ. 1935 เป็นต้นมา มีการใช้รูปด้านหน้าด้านหลังลัญจกรบนธนบัตรหนึ่งดอลลาร์สหรัฐ ทั้งตราประธานาธิบดีสหรัฐก็ออกแบบโดยอ้างอิงลัญจกรดวงนี้ และองค์ประกอบหลายอย่างของลัญจกรก็ปรากฏในตราหน่วยงานราชการหลายแห่ง
== ประวัติ ==
วันที่ 4 กรกฎาคม ค.ศ. 1776 วันเดียวกับที่อาณานิคมทั้ง 13 แห่งประกาศเอกราชจากบริเตนใหญ่ สภาภาคพื้นทวีปตั้งคณะกรรการชุดแรกมาออกแบบมหาลัญจรหรือตราแผ่นดินสำหรับประเทศ สหรัฐก็เหมือนกับชาติอื่น ๆ ที่จำเป็นต้องมีสัญลักษณ์อย่างเป็นทางการของอำนาจอธิปไตยไว้ใช้กระทำตามแบบพิธีหรือประทับในสนธิสัญญาและธุรกรรมระหว่างประเทศ ในการนี้ ต้องใช้เวลา 6 ปี คณะกรรมการ 3 ชุด และผู้มีส่วนร่วม 14 คน ก่อนที่สภาสมาพันธรัฐจะอนุมัติแบบ (ซึ่งรวมถึงองค์ประกอบตามที่คณะกรรมการทั้ง 3 ชุดต่างเสนอมา) ในวันที่ 20 มิถุนายน ค.ศ. 1782
==อ้างอิง==
==แหล่งข้อมูลอื่น==
PDF booklet from U.S. State Department, 2003 version, and 1996 version—Bureau of Public Affairs
สัญลักษณ์ประจำชาติสหรัฐ
ตราแผ่นดิน
ตราอาร์มประจำชาติ
กฤษฎีกาของสภาทวีป
มุทราศาสตร์อเมริกา
มังศรีชวาแห่งแปร

มังศรีชวา (မင်းကြီးစွာ, ;  ค.ศ. 1435 – 1482) เป็นพระเจ้าแปรตั้งแต่ ค.ศ. 1446 ถึง 1482 ในฐานะประเทศราชของอังวะ 3 รัชกาล คือ นรปติที่ 1, สีหสุระที่ 1 และมังฆ้องที่ 2 แห่งอาณาจักรอังวะ
== พระประวัติ ==
พระองค์มีชื่อตอนประสูติว่า Min Hsin-Mya (မင်းဆင်များ หรือ မင်းဆင်မြား) โดยเป็นพระราชโอรสของพระเจ้านรปติที่ 1 แห่งอังวะ เมื่อครั้งยังดำรงพระอิสริยยศเป็น สีหตูแห่งแปร กับพระนางอตุลสิริมหาราชเทวี สันนิษฐานว่าพระองค์ประสูติเมื่อประมาณ ค.ศ. 1435 พระองค์มีพระเชษฐา 1 พระองค์ พระพี่นาง 3 พระองค์ พระอนุชา 1 พระองค์ และพระขนิษฐา 3 พระองค์ ในเดือนเมษายน ค.ศ. 1442 ย้ายมาประทับที่อังวะ ภายหลังจากที่พระบิดาได้ขึ้นสืบราชบัลลังก์อังวะพร้อมกับเฉลิมพระนามใหม่เป็น นรปติที่ 1 แห่งอังวะ
มังศรีชวาประทับที่อังวะเป็นระยะเวลาสั้น ๆ เพราะในเดือนมกราคม ค.ศ. 1446 พระเจ้านรปติที่ 1 ได้สถาปนาพระองค์ที่พระชนมายุเพียง 11 พรรษาให้มาครองเมืองแปรในฐานะประเทศราช ซึ่งเป็นเมืองสำคัญอันดับ 2 ของอาณาจักร พระองค์เป็นพระโอรสที่จงรักภักดีต่อพระบิดาเป็นเวลา 26 ปี แต่ใน ค.ศ. 1472 พระองค์ได้ก่อกบฏต่อพระเชษฐาคือ สีหสุระที่ 1 แห่งอังวะ โดยร่วมกับพระอนุชาคือ ตะโดเมงสอ เจ้าเมืองสารวดี แต่แผนการครั้งนี้ก็ไม่สำเร็จทั้งสองพระองค์จึงยอมแพ้ต่อพระเจ้าอังวะในเดือนกุมภาพันธ์ ค.ศ. 1473 พระเจ้าสีหสุระก็มิได้พิโรธโกรธเคืองทั้งสองพระองค์ อีกทั้งยังให้ทั้งสองพระองค์ดำรงตำแหน่งเดิม
มังศรีชวาถึงแก่พิราลัยเมื่อ ค.ศ. 1482 หลังจากดำรงพระยศนี้นานถึง 36 ปี จากนั้น ตะโดเมงสอแห่งสารวดี พระอนุชาก็ฉวยโอกาสเข้ายึดเมืองแปรพร้อมกับกบฏต่อ พระเจ้ามังฆ้องที่ 2 พระนัดดาโดยตะโดเมงสอก่อการสำเร็จทำให้แปรเป็นอิสระจากอังวะ
==บรรพบุรุษ==
==หมายเหตุ==
==อ้างอิง==
==บรรณานุกรม==
บุคคลที่เกิดในคริสต์ทศวรรษ 1430
พระเจ้าแปร
ราชวงศ์อังวะ